**ΟΝΟΜΑΤΕΠΩΝΥΜΟ:**

**ΑΡΙΘΜΟΣ ΜΗΤΡΩΟΥ:**

**ΕΤΟΣ:**

(Παρακαλώ να στείλετε τις απαντήσεις σας μη τη μορφή αρχείου Word στο email: **gmarkantes@hotmail.com** εντός του χρονικού ορίου των 3 ωρών. Το όνομα του αρχείου να είναι το ονοματεπώνυμό σας, π.χ. Γεωργόπουλος Νεοκλής.doc ή docx. Καλή Επιτυχία!)

**ΠΕΡΙΣΤΑΤΙΚΟ 1**

**Η αρσενική νύφη** (περιγραφή Φλέγωνος Τραλλιανού, 2ος μ.Χ. αιώνας)

«Και στην Αντιόχεια που βρίσκεται δίπλα στον Μαίανδρο ποταμό, υπήρξε ένας ερμαφρόδιτος, όταν άρχοντας στην Αθήνα ήταν ο Αντίπατρος και Ύπατοι στη Ρώμη ο Μάρκος Βινίκιος και ο Τίτος Στατιλίου Ταύρος, αυτός που ονομάστηκε Κορβίνος.

Αυτός, επειδή ήταν ένα όμορφο κορίτσι από επιφανείς γονείς στην ηλικία των δεκατριών ετών, είχε πολλούς υποψήφιους μνηστήρες. Όταν έφτασε η ημέρα του γάμου του με αυτόν που οι γονείς του είχαν επιλέξει και επρόκειτο να πάει στο νέο του σπίτι ξαφνικά το κατέλαβε σφοδρότατος πόνος και άρχισε να ουρλιάζει. Οι συγγενείς του λοιπόν το πήραν και προσπαθούσαν να το θεραπεύσουν επειδή είχε πόνους στην κοιλιά και συστροφές στα σπλάχνα.

Και επειδή ο πόνος επέμενε για τρείς μέρες μετά, όλοι είχαν μεγάλη απορία για την αιτία της πάθησής του. Οι εσωτερικοί πόνοι δε σταματούσαν νυχθημερόν και μάλιστα ενώ όλοι οι γιατροί της πόλης πρόσφεραν κάθε θεραπευτική αγωγή σε αυτό δεν μπορούσαν να βρουν καμία αιτία για την πάθησή του. Την τέταρτη μέρα πολύ νωρίς το πρωί οι πόνοι του κορυφώθηκαν και με μεγάλη κραυγή ξαφνικά εμφανίστηκαν σε αυτό αρσενικά μόρια και το κορίτσι έγινε άνδρας. Αργότερα έφτασε στη Ρώμη, στον Κλαύδιο Καίσαρα ο οποίος εξαιτίας αυτού του συμβάντος έφτιαξε βωμό στο Καπιτώλιο στον Δία τον Αλεξίκακο».

Α) Τι είδους γονάδες πιστεύετε ότι είχε το άτομο αυτό και γιατί;

Β) Ο Φλέγων χαρακτηρίζει το άτομο της ιστορίας «ερμαφρόδιτο». Με βάση τις πληροφορίες που παρέχονται, πιστεύετε ότι θα μπορούσε να αποτελεί μια περίπτωση αληθούς ερμαφροδιτισμού (ταυτόχρονη παρουσία ωοθηκικού και ορχικού ιστού);

Γ) Σε τι θα μπορούσε να οφείλεται κατά τη γνώμη σας η κλινική εικόνα που εμφάνισε ο πρωταγωνιστής της ιστορίας (έντονο κοιλιακό άλγος);

Δ) Ας υποθέσουμε ότι είστε ιατροί και στην εφημερία σας έρχεται ένα παρόμοιο περιστατικό. Συγκεκριμένα, ένα άτομο 13 ετών, μεγαλωμένο ως κορίτσι, που εμφανίζει έντονο κοιλιακό άλγος τις τελευταίες 2 ημέρες, μαζί με ναυτία και ήπιο πυρετό. Το ιστορικό του είναι ελεύθερο νόσων και δεν έχει εμφανίσει περίοδο. Στην κλινική εξέταση, πέρα από έντονη ευαισθησία στο υπογάστριο, διαπιστώνετε ότι εμφανίζει ανάπτυξη μαστών (στάδιο 2 κατά Tanner, δηλαδή φυσιολογική για την ηλικία). Κατά την εξέταση των έξω γεννητικών οργάνων παρατηρείτε σημαντική κλειτοριδομεγαλία, ενώ δεν βλέπετε παρουσία όρχεων στην περιοχή. Ποιές 5 εξετάσεις (αίματος, απεικονιστικές, άλλες) θα ζητούσατε να γίνουν άμεσα και κατά προτεραιότητα;

**ΠΕΡΙΣΤΑΤΙΚΟ 2**

**Ο μύθος του Λευκίππου**

Ένα πολίτης της Φαιστού, ο Λάμπρος, απείλησε την έγκυο γυναίκα του Γαλάτεια, να μην διανοηθεί να φέρει στη ζωή παιδί που δεν θα ήταν αγόρι. Η γυναίκα του γέννησε ένα υγιέστατο κοριτσάκι αλλά έντρομη από την απειλή του συζύγου της απέκρυψε το πραγματικό φύλο του παιδιού και το ανέστησε σαν αγόρι. Του έδωσε μάλιστα το όνομα Λεύκιππος προς τιμήν του φαλλικού θεού Λεύκιππου. Ο σύζυγος εξαπατήθηκε, τα χρόνια πέρασαν, το παιδί μεγάλωσε αναπτύσσοντας σπάνια ομορφιά, και έφτασε η ώρα της εφηβείας. Η πανικόβλητη μητέρα έβλεπε να πλησιάζει η στιγμή που η ανάπτυξη στήθους θα αποκάλυπτε την απάτη. Προσέφυγε ικέτης στη θεά Λητώ, την μητέρα του Απόλλωνα και της Άρτεμης, ζητώντας της να αλλάξει το φύλο του παιδιού από κορίτσι σε αγόρι, σώζοντάς το από τον θάνατο. Η θεά άκουσε τις ικεσίες της και με τρόπο θαυμαστό το φύλο του παιδιού με την θεία της παρέμβαση άλλαξε από θήλυ σε άρρεν.

Σχολιάστε καθεμία από τις παρακάτω πιθανές διαγνώσεις (ναι/όχι και γιατί):

Α) Σύνδρομο έλλειψης ευασιθησίας στα ανδρογόνα:

Β) Ανεπάρκεια 5α αναγωγάσης:

Γ) Ανεπάρκεια 17β HSD:

Δ) Αρρενοποιητικός όγκος των επινεφριδίων που εμφανίστηκε στην εφηβεία: